## TRAM d’Alacant reforça el servici nocturn del TRAMnochador els dies 25 i 26 de juliol amb motiu del Festival Low Cost de Benidorm

*** FGV posarà en circulació dos trens addicionals entre el Campello i Benidorm i altres dos en sentit contrari
* El TRAMnochador oferix servici nocturn els caps de setmana i vespra de festius en les línies 1, 2, 3, 4 i 9 fins al 31 d’agost**

TRAM d’Alacant reforçarà els dies 25 i 26 de juliol el servici del TRAMnochador per a facilitar la mobilitat dels qui es desplacen fins a Benidorm per a assistir al Festival Low Cost, que se celebra en la Ciutat Esportiva Guillermo Amor este pròxim cap de setmana.

D’esta manera, a més dels trens de la línia 1 (Luceros-Benidorm) del TRAMnochador del divendres 25 i dissabte 26, Ferrocarrils de la Generalitat Valenciana (FGV) posarà en circulació dos trens addicionals entre el Campello i Benidorm i altres dos en el sentit contrari per a millorar el servici nocturn d’estos dos dies.

El TRAMnochador és el servici nocturn de TRAM d’Alacant dels caps de setmana i vespres de festiu d’estiu, que enguany presta servici des de divendres passat 4 de juliol fins al dissabte 30 d’agost en les línies 1, 2, 3, 4 i 9.

Amb esta proposta de servici FGV oferix circulacions nocturnes entre Luceros i les localitats de Benidorm (L1), Sant Vicent del Raspeig (L2), el Campello (L3), i Platja de Sant Joan (L4); a més d’entre Benidorm i l’estació de Garganes en el municipi d’Altea (L9), amb parada en les diferents estacions i baixadors d’estos trajectes.

Fecha: 23/07/2025